ОБАВЕШТЕЊЕ - БЕСПЛАТНИ УЏБЕНИЦИ у школској 2024/2025.години

Министарство просвете планира да, у складу са Одлуком Владе Републике Србије, обезбеди бесплатне уџбенике и друга наставна средства из уџбеничких комплета, које су школе изабрале да користе у настави, у школској 2024/2025. години за ученике у основним школама.

У складу с тим прикупљају се подаци о:

- ученицима из социјално/материјално угрожених породица (примаоци новчане социјалне помоћи);

- ученицима који основношколско образовање и васпитање стичу по индивидуалном образовном плану, укључујући и ИОП3;

- ученицима са сметњама у развоју и инвалидитетом, који се образују по индивидуалном образовном плану, а потребни су им прилагођени уџбеници, као и ученицима који образовно-васпитни рад не остварују по индивидуалном образовном плану, а којима је потребно прилагођавање ( увећан фонт, Брајево писмо, електронски формат;

- ученицима из породица у којима је троје и више деце у систему образовања и васпитања, с тим да наведено право остварује дете/ деца која су ученици основне школе. Уколико основну школу похађа више деце из породица која остварују право за добијање уџбеника из овог критеријума , уџбенике добија дете/деца која су прва почела да стичу основно образовање и васпитање, без обзира на редослед рађања;

- ученицима из породица у којима је носилац родитељске бриге само један родитељ, односно уколико је други родитељ преминуо или је непознат;

- ученицима који болују од ретке болести;

- ученицима који остварују право на туђу негу и помоћ;

- ученицима првог и другог разреда основне школе, који су глуви, а којима су потребни прилагођени уџбеници у електронском формату, са видео садржајима на српском знаковном језику;

Као доказ о испуњености услова потребно је доставити Школи следећу документацију:

- за ученике из социјално/материјално угрожених породица (примаоци новчане социјалне помоћи) - решење (копоија) којим се утврђује право на остваривање социјалне новчане помоћи;

- за ученике из породица са троје и више деце у систему образовања и васпитања, с тим да наведено право остварује дете/деца која су ученици основне школе. Уколико основну школу похађа више деце , уџбенике добија дете/деца која су прва почела да стичу основно образовање и васпитање, без обзира на редослед рађања. Потребна је потврда средње школе/ факултета. Потврда се доставља за свако дете. Уколико су деца ученици ОШ “Жарко Зрењанин” потребно је на пријавном обрасцу да наведете имена деце и разред који похађају ове школске године ( пример: једно дете је у средњој школи, два детета у основној, право на бесплатне уџбенике остварује једно дете из основне школе и то старије дете)

- за ученике из породица у којима је носилац само један родитељ - решење /копија којим се утврђује својство родитељља, односно умрли лист за другог родитеља;

- за ученике који болују од ретке болести - извештај лекара;

- за ученике који остварују право на туђу негу и помоћ - решење/копија којим се утврђује наведено право.

- за ученике који стичу образовање по индивидуалном образовном плану(ИОП1, ИОП2, ИОП3) потребна документација се налази у школи;

**Документацију доставити одељењском старешини до 15.04.2024.**